Seletuskiri siseministri käskkirja „Siseministri 12. jaanuari 2026. a käskkirjaga nr 1-3/1 kinnitatud „Siseministeeriumi valitsemisala 2026. aasta riigieelarve liigenduse kinnitamine“ muutmine“ juurde
Riigieelarve seadus § 31 lõike 2 kohaselt liigendab minister riigieelarves märgitud ministeeriumi valitsemisala vahendid administratiivselt ja majandusliku sisu järgi valitsemisala eelarves vähemalt eelarveklassifikaatori kohaselt kehtestatud kohustuslikus planeerimisdetailsuses. Sealjuures lähtub minister Vabariigi Valitsuse otsusest, millega liigendatakse riigieelarves märgitud ministeeriumi valitsemisala investeeringud kinnisasjadesse objektide kaupa.
Riigieelarve seaduse § 56 lõike 22 kohaselt on ministril õigus muuta riigieelarvega kindlaks määratud ministeeriumi valitsemisala piirmääraga vahendite riigiasutuste või nende gruppide eelarve liigendust ja programmi tegevuse majandusliku sisu detailset liigendust, ületamata riigieelarves sätestatud ulatust ja tingimusi.
Riigieelarve seaduse § 56 lõike 24 kohaselt teavitab ministeerium Riigikogu rahanduskomisjoni tehtud eelarvemuudatustest ja nende põhjendustest.
Riigieelarve koostamise ajal ei ole ministeeriumi valitsemisala kõik tulevased vajadused veel täielikult määratletud ning mitmed otsused on ettevalmistamisel. Eelarveaasta jooksul täpsustuvad asjaolud, ilmnevad täiendavad vajadused ning võetakse vastu uusi otsuseid, millest tulenevalt võib tekkida põhjendatud vajadus muuta riigieelarvega kehtestatut, et tagada eelarve kooskõla tegeliku olukorra ja õiguslike kohustustega.
Siseministeeriumi valitsemisalas on tekkinud vajadus muuta 2026. aastaks riigieelarves valitsemisalale ette nähtud ning ministri poolt liigendatud piirmääraga vahendite eelarvet. Oktoobrikuus on muudatusi tehtud nii programmitegevuste vahel ühe tulemusvaldkonna sees kui ka asutuste ja majandusliku sisu lõikes.
Muudatused oktoobris:
Muudatused asutuste vahel on järgmised:
Siseministeerium annab enda eelarvest asutuste eelarvesse 57 633 eurot järgmisteks kuludeks:
· Politsei- ja Piirivalveametile õppus ILVES tegevuste kulude katteks;
· SMIT-le Webware andmebaasikoopia teenuskuludeks;
· Sisekaitseakadeemiale projekti „SAMM“ kulude katteks. Projekt „SAMM“ on Siseministeeriumi valitsemisala ülene juhtide arenguprogramm, mille korraldus on antud SKA pädevusse
Häirekeskus annab enda eelarvest SMIT-i eelarvesse 2880 eurot Zero litsentsitasudeks.
PPA annab enda eelarvest SMIT-i eelarvesse 36 052 eurot 20 raadiojaama soetamise kuludeks.

